Mga kuwentong pambata mula sa Perez, Quezon

Aspiring Citizens for Community Empowerment, Inc. (ACCEI)

BOOK 3.indd 1

11/6/2020 1:20:30 PM

PAMBUNGAD NA MENSAHEAng aklat na ito ay bunga ng programa ng Children’s Educational andDevelopmental Assistance (CEDA) na inilunsad sa Perez, Quezon.
Nakabatay ang akdang ito sa mga pili at pinaghabi-habing kuwentong
kinatha ng mga batang benepisyado ng programa. Layunin nitong
itampok at itaguyod ang kamalayan ng kabataan sa Perez hinggil sausapin ng mga karapatang pambata.
Sa pamamagitan ng iba’t ibang gawain sa tutorial sessions—gaya
ng pagguhit, pagsulat, at pagbabahagi ng kanilang kuwento sa mga
kapuwa mag-aaral—naging tulay ang proyektong ito upang himukin ang
mga bata na maging aktibo sa pagpapahayag ng kanilang mga naiisip,nararamdaman, natututuhan, at nararanasan sa loob at labas ng bahay,paaralan, at maging sa kanilang mga komunidad, kaugnay ng batayang
karapatang pambata. Sa proseso ay nakalikha sila ng kani-kanilang
akda batay sa makukulay nilang obserbasyon, mula na rin sa
sari-saring suliranin at personal na karanasang naglalarawan sakanilang pagkabata.
Tunghayan natin ang ilan sa mga piling kuwento ng mahuhusay na batamula sa Perez.
Ang Alaga Kong Tigre
Karapatang-ari © 2020 ng Aspiring Citizens for Community Empowerment, Inc. (ACCEI)
Reserbado ang lahat ng karapatan. Hindi maaaring kopyahin o gamitin ang anumang bahagi
ng akdang ito, guhit man o teksto, sa anumang paraan, kahit na mimeograph o photocopy,nang walang nakasulat na pahintulot mula sa tagapaglathala.
Inilathala at ipinamamahagi ng
ASPIRING CITIZENS FOR COMMUNITY EMPOWERMENT, INC. (ACCEI)
4/F Tempus Place II, Makatarungan Road,
Central 4, Quezon City
1100 Philippines
Telepono: (+632) 3434-79-03
accessphils@yahoo.com
Pagsasalaysay at pagpapatnugot ni Sharmaine Hernandez
Ilustrasyon at layout ni Aaron Moises Bonete
ISBN 978-621-96338-3-3
Inilimbag sa Filipinas

BOOK 3.indd 2-3

Aspiring Citizens for Community Empowerment, Inc. (ACCEI),sa pakikipagtulungan sa RENGO

11/6/2020 1:20:33 PMMaksin ang palayaw ng alaga kongtigre. Araw man o gabi, palagi kosiyang kasama.

Kapag mataas ang araw,
naghahabulan kami sa parang
hanggang sa maubos ang
aking hininga.

At kapag lumilitaw ang buwan, nagbibilang
naman kami ng mga bituin sa ilalim ng
paborito naming puno ng mangga.

Kakaiba sa lahat ng tigre ang alaga kong si Maksin.
Mataba at malambing ito, kaya tuwang-tuwa ako
sa kaniya. Maamo ang kaniyang mga mata at
malabahaghari naman ang kulay ng mga pantal sa
katawan niya. Hindi rin mapakali ang buntot niyang
mahaba, kapag siya ay masaya. Nakakita ka na ba ng
tigreng tulad niya?
1
BOOK 3.indd 4-5

2
11/6/2020 1:20:35 PM

“Kokoy, halika’tkakain na!”

Nakakatatlong subo pa lang ako ng kanin
nang marinig ko na naman mula sa labas ang
mabibigat na yabag. Parang biglang lumamig
ang hangin sa paligid kaya binilisan ko ang
pagkain.

Kumalat ang amoy ng tsiko at tumindig
ang aking mga balahibo. Biglang hindi na
ako makalunok, kaya tumayo at tumakbo
na lamang ako pabalik sa kuwarto.

Naku, gabi na naman pala. Tinatawag na ako
ni Mama para kumain ng hapunan, kasama si
Lola. Kaya itinago ko muna si Maksin sa ilalimng aking kama, bago nagmadaling lumabas
at pumunta sa mesa. Paborito pala ni Maksin
ang pinangat na isdang ulam namin ngayong
gabi! Paano ko kaya siya maipagtitira?

3BOOK 3.indd 6-7

4
11/6/2020 1:20:38 PM

Naririnig ko na ang
pag-iyak ni Lola. “Max, tama na,”
ang muling pakiusap niya.
Tinakpan ko nang mabuti ang
aking mga tainga.

“Maksin?” Bulong ko, habang hinahanap sa dilim ang
alaga kong magtatanggol sa akin. Nakabibingi na naman
ang kanilang bulyawan sa labas. Hindi ko pa rin mahanap
si Maksin.

Maksin?

5BOOK 3.indd 8-9

6
11/6/2020 1:20:41 PM

Nang magising ako, mainit na ulit ang sikat ng araw at masayanang humuhuni ang mga ibon. Nakatulog pala akong katabi
ang aking papel at mga krayola. Saglit kong pinagmasdan ang
naiguhit ko kagabi. Nanlilisik ang mga mata ni Maksin dito atnakalabas pa ang kaniyang mga pangil. Isang papel na tigreng
galit na galit. Pinunit ko ang aking drowing.

“‘Ma, bakit lagi na lang galit si Papa?” Napahinto sa pag-inom ng tubig si Mamanang marinig ang tanong ko. May bago na namang pulang pantal sa braso ni
Mama. “Marami lang siyang problema, anak,” ang paliwanag niya.
“Hindi tama ang ginagawang paglalasing at pagpapabaya ng Papa mo, Kokoy,”
ang sabi naman ni Lola. “Kahit ano pa ang problema niya, tungkulin pa rin niyang
alagaan kayo ng Mama mo bilang pamilya niya. Karapatan ninyong makatanggap
ng pagmamahal at suporta mula sa kaniya.” Hindi ko na napigilang mapaiyak sa
sinabi ni Lola. “Mahal naman po ako ng alaga kong si Maksin,” ang mahina kongtugon. Hindi na yata ito narinig ni Lola kaya ngumiti na lang siya.

7BOOK 3.indd 10-118
11/6/2020 1:20:44 PM

Pagbalik sa kuwarto, kinuha kong muli ang papel at mga krayola.
Sinimulan ko ang pagguhit kay Maksin. Sa bago kong drowing,tumatalon siya sa saya, kasama sina Mama at Lola.

Mamaya, iguguhit ko rin ang aking sarili at lalagyan ito ng napakalaking ngiti.
Magdaragdag din ako ng drowing ng mga puno ng mangga at humuhuning
ibon sa labas ng aming bahay. Pupunuin ko ito ng kulay at masasayang bagay.
Sa papel na ito, iguguhit ko ang pinakamagandang larawan ng aming pamilya.

9BOOK 3.indd 12-13

10
11/6/2020 1:20:48 PM

#3 Ano ang malaking suliranin ng kanilang pamilya? At paano hinaharap
ni Kokoy ang suliraning ito?

#1 Paano naiiba si Maksin mula sa karaniwang tigre?

#2 Masasabi bang totoo at makatotohanan ang paglalarawan ni Kokoysa kaniya? Bakit o bakit hindi?

11BOOK 3.indd 14-15#4 Subuking ipaliwanag ang wakas ng kuwento. Ano kaya ang nadarama ni
Kokoy habang idinodrowing si Maksin at ang kanilang pamilya?

#5 Ano-anong karapatang pambata ang makikita sa kuwento? At alin sa mga
karapatang ito ang nakikita o nagagamit mo na rin sa totoong buhay?

12
11/6/2020 1:20:52 PMCHILD’S RIGHTS
Tampok sa kuwentong ito ang karapatan ng mga bata sa
proteksiyon mula sa karahasan, pang-aabuso, at pagpapabaya.
Sa Artikulo 19 ng United Nations Convention on the Rights of theChild, nakasaad ang pangangailangan para sa proteksiyon ng mga
bata mula sa anumang anyo ng pang-aabuso at pagpapabaya
ng mga magulang o ng sinumang kumakalinga sa kanila. Bahagi
rin ng tungkulin ng gobyerno ang tiyaking nagagampanan ng
mga magulang o tagapagkalinga ang kanilang responsibilidad sa
pagtataguyod ng mabuting kapakanan ng mga bata.

13
BOOK 3.indd 16-17

14
11/6/2020 1:20:55 PM

Pasasalamat
Nagpapasalamat ang pamunuan ng Aspiring Citizens forCommunity Empowerment, Inc. (ACCEI) at mga kawani
sa Perez para sa aktibong pakikiisa at pakikisama ng mga
benepisyadong magulang, bata, at mga miyembro ng
KAMALAYAN sa mga aktibidad na inilunsad ng programang
Children’s Educational and Developmental Assistance(CEDA);

Patnugot

Sharmaine Hernandez

Gayundin sa mga namumuno sa munisipyo ng Perez, sa mga
pinuno at opisyal ng mga barangay, sa mga guro at prinsipal
ng mga Paaralang Elementarya ng Perez-West at
Perez-Central para sa kanilang tulong at tiwala sa mga layuninng programa;

Isang guro at mag-aaral ng panitikang Filipino siSha Hernandez. Kasalukuyan siyang nagtatapos ng
masterado sa Pamantasang Ateneo de Manila, kung saandin siya nagtuturo. Nagsilbi siya bilang Senior Editor sa Anvil
Publishing, at ngayon bilang Project Coordinator ng Láwas
sa Adarna House. Noong bata pa lamang siya, pinangarap
niya ang magbasa nang magbasa ng mga paborito niyang
libro hanggang sa kaniyang pagtanda.

Kasama na rito ang ACCESS-Japan na patuloy na umaalalaysa pagsusulong ng mga kapakanan at karapatang pambata;atIlustrasyon at layout

Higit sa lahat, sa organisasyon ng RENGO na nagtiwalasa ACCEI at sumuporta sa mga adhikain ng programa, sapamamagitan ng paglilimbag at paglulunsad ng tatlong aklat
na inakda ng mga batang CEDA.
Mabuhay po kayong lahat!

Aaron Moises Bonete

Si Aaron Bonete ay isang LGBTQ rights advocate atartistang bakla. Kasalukuyan siyang nakabase sa Lucena
City. Nahasa niya ang kaniyang kakayahan at talentosa sining-biswal sa pag-aaral ng Fine Arts sa Manuel S.
Enverga University, at higit sa limang taong pagtatrabahosa iba’t ibang organisasyon, publikasyon, at ahensiya bilang
graphic designer at illustrator.

15BOOK 3.indd 18-19

11/6/2020 1:20:58 PMIsang kakaibang tigre ang alaga ni Kokoy. Maksin
ang tawag niya rito, at talaga namang mataba
at matangkad ito. Kakulay rin ng bahaghari ang
mga pantal sa katawan nito. Mahilig din itong
maglambing at makipaglaro, kaya mahal na
mahal niya ito. Nakakita na ba kayo ng tigreng
katulad ni Maksin?
Halina’t samahan natin si Kokoy sa pagguhit
sa kaniyang alagang tigre. Sabay-sabay natingtunghayan ang kanilang pagkakaibigan, sakuwento ng mga bata mula sa Perez, Quezon.

Aspiring Citizens for Community Empowerment, Inc. (ACCEI),sa pakikipagtulungan sa RENGOBOOK 3.indd 20

11/6/2020 1:21:00 PM